b"\n_START_ARTICLE_\nJordi Cuy\xc3\xa0s i Gibert\n_START_SECTION_\nBiografia\n_START_PARAGRAPH_\nVa estudiar belles arts a la Universitat de Barcelona. La seva primera exposici\xc3\xb3 va ser quan estudiava primer de carrera. Va ser professor de disseny gr\xc3\xa0fic, il\xc2\xb7lustraci\xc3\xb3 i v\xc3\xaddeo a l'Escola d'Art i Superior de Disseny Pau Gargallo de Badalona durant m\xc3\xa9s de 20 anys. A Matar\xc3\xb3, va ser professor de Pl\xc3\xa0stica durant uns anys a l'Escola Meritxell._NEWLINE_Als anys 80, quan va fundar conjuntament amb el poeta Josep Manuel Calleja i l'escultor Jaume Sim\xc3\xb3n\xc2\xa0el grup CAPS.A, l'objectiu d'aquest grup art\xc3\xadstic\xc2\xa0era arribar al p\xc3\xbablic de manera directa i lliure, defugint els canals oficials de la cultura i el mercat art\xc3\xadstic. El 24 d'abril de 1982 van publicar el primer n\xc3\xbamero de la revista CAPS.A, que consistia en una petita capsa\xc2\xa0que contenia poemes, dibuixos, fils de seda, olors i atzars. Estava situada\xc2\xa0a mig cam\xc3\xad del llibre d'artista, les revistes ensamblades i altres experimentacions de l'art i de la literatura. \xc3\x89s en aquesta \xc3\xa8poca, any 1986, quan crea conjuntament amb Jaume Sim\xc3\xb3n l'escultura modular i n\xc3\xb2mada de color vermell anomenada\xc2\xa0la\xc2\xa0Matarona._NEWLINE_L'any 1996, va ser un dels col\xc2\xb7laboradors en la fundaci\xc3\xb3 de l'ACM, l'Associaci\xc3\xb3 per a la Cultura i l'Art Contemporani de Matar\xc3\xb3. Aquesta entitat \xc3\xa9s un reflex del comprom\xc3\xads de Matar\xc3\xb3 amb l'art contemporani des de la fundaci\xc3\xb3 del Museu de Matar\xc3\xb3._NEWLINE_Els \xc3\xbaltims temps va col\xc2\xb7laborar amb director de teatre mataron\xc3\xad Josep Rodri amb muntatges que es van poder veure en festivals com el Grec, el Festival Internacional de Teatre de Sitges, el Sism\xc3\xb2graf d'Olot, la Feria de Teatro de Ciudad Rodrigo i la Fira T\xc3\xa0rrega. Les obres com \xe2\x80\x98Morir a Badgad', de l'any 2003, o \xe2\x80\x98Welcome', estrenada l'any 2016 tenien v\xc3\xaddeos d'ell._NEWLINE_Era membre de la\xc2\xa0Associaci\xc3\xb3 d'Art\xc3\xadstes Visuals de Catalunya."